Meer van Afrika nodig op Wikimedia | Netwerk24
Meer van Afrika nodig op Wikimedia
21 Junie 2018 09:42
Afrika verteenwoordig steeds slegs 'n klein gedeelte van die kennis wat op Wikimedia beskikbaar is.
Terwyl Afrikaans en IsiZulu aktiewe webtuistes het, is die meeste ander Afrika-tale afwesig of lewer nie gereelde bydraes nie, sê Douglas Scott, hoof van Wikimedia Suid-Afrika.
Wikipedia, die wêreld se grootste gratis aanlyn ensiklopedie, se jaarlikse konferensie word in Julie in Kaapstad gehou met die tema "Bridging knowledge gaps; the Ubuntu way forward".
Vir Wikimedia om die "som van menslike kennis aan almal gratis" te verskaf, is dit belangrik om bydraes uit Afrika-perspektiewe te verhoog of in Afrika-tale te deel.
Net soos almal in staat moet wees om vrye toegang tot Wikimedia te hê, het almal die potensiaal om iets by te dra tot die gedeelde kennis.
Hy doen 'n beroep op alle Suid-Afrikaners om te deel waaroor hulle passievol is op Wikimedia om 'n platform te skep wat ons plek in die wêreld beter verteenwoordig.